‘মদ নিষিদ্ধ’ গুজরাতে মদ্যপ দর্শক ‘ছাবা’র পর্দা ছিঁড়ে ফেলল

গত সপ্তাহে মুক্তি পেয়েছে ভিকি কৌশল ও রাশ্মিকা মান্দানা অভিনীত ‘ছাবা’ (Chhaava)। গত পাঁচ দিনে বক্স অফিস জুড়ে এই ছবি যথেষ্ট দাপিয়ে বেড়াচ্ছে। গত ৪/৫ দিনে এই ছবি প্রায় দেড়শ কোটি টাকার ব্যবসা করেছে। ছবিতে ছত্রপতি শম্ভাজি (Maratha ruler Chhatrapati Sambhaji Maharaj) ও জেশুবাঈ ভোঁসলের চরিত্রে দেখা গেছে ভিকি ও রাশ্মিকাকে (Vicky Kaushal and Rashmika Mandana)। মোগল সম্রাট ঔরঙ্গজেবের ভূমিকায় দেখা গেছে অক্ষয় খান্নাকে। মুক্তির পর থেকেই যথেষ্ট চর্চায় রয়েছে ঐতিহাসিক প্রেক্ষাপটে তৈরি এই ছবি। সোশ্যাল মিডিয়াতেও এই ছবি নিয়ে যথেষ্ট উন্মাদনা লক্ষ্য করা যাচ্ছে। এই ছবিকে কেন্দ্র করে গুজরাটে ঘটে যাওয়া একটি ঘটনা সকলের দৃষ্টি আকর্ষণ করেছে।

২০২৫ এর বক্স অফিসে নতুন মাইলফলক গড়ে ফেলেছে ‘ছাবা’। অনেকেরই ধারণা, ভিকির কেরিয়ারের সবচেয়ে বড় হিট। যা অভিনেতার আগামী দিনে বলিউডের রাস্তা অনেক বেশি সুগম করে দেবে। এই ছবির সাফল্য কামনায় বিভিন্ন মন্দিরে পুজো দিয়েছেন ভিকি এমনকি মহাকুম্ভে স্নান সেরেছেন তিনি। ভক্তরা মন্দিরে থাকে এক ঝলক দেখার জন্য ভিড় জমিয়েছিলেন। এই ছবির জন্য ভিকি সাত মাস ধরে প্রস্তুতি নিয়েছিলেন। পরিচালক লক্ষণ উঠে করের সঙ্গে চার পাঁচ ঘন্টা ধরে ছত্রপতি সম্ভাজি মহারাজ কে নিয়ে আলোচনায় বসেছেন। চলেছে ঘন্টার পর ঘন্টা ওয়ার্কশপ। এই চরিত্রকে আরো বেশি বিশ্বাসযোগ্য করে তোলার জন্য ২৫ কেজি ওজন বাড়িয়েছেন অভিনেতা। ছবিতে ছত্রপতি শিবাজী পুত্র শম্ভাজির বিক্রম এবং গর্জনের সঙ্গে টক্কর দিয়েছেন ঔরঙ্গজেবের ধূর্ততা ও ক্রূরতা। সেটিই ছিল ছবি র অন্যতম আকর্ষণীয় বিষয়। যা দর্শকদের পর্দায় টেনে রেখেছিল।
সম্প্রতি গুজরাতের ভারুচ অঞ্চলে আর কে থিয়েটার্স নামের এক প্রেক্ষাগৃহে রমরমে পর্দায় চলছিল ‘ছাবা’।
এদিকে ‘ড্রাই স্টেট’ গুজরাতের এই প্রেক্ষাগৃহে আচমকাই একমাত্র দর্শক পর্দার সামনে গিয়ে অগ্নি নির্বাপক যন্ত্রের সাহায্যে পর্দা ছিঁড়ে ফেলে। রবিবার রাতের এই ঘটনা দেখে হল ভর্তি দর্শকরা হতবাক। মুহূর্তে প্রেক্ষাগৃহের অন্দরে শুরু হয় হইচই। পুলিশ জয়েশ ভাসাভা নামের ওই ব্যক্তিকে আটক করেছে। মোদী-শাহের রাজ্যে এই ধরনের কীর্তি যথেষ্ট অবাক করেছে নেট দুনিয়াকে।